༢༽གཞན་ཞིག་ལ་ས་སྐྱ་པའི་ལོ་རྒྱུས་ཚད་ལྡན་གདུང་རབས་ངོ་མཚར་བང་མཛོད་དང་།དཔལ་ས་སྐྱའི་ལྷ་ཁང་ཆོས་སྤྱོད་ཆེན་མོ་དང་།གདོང་ཐོག་པས་མཛད་པའི་ས་སྐྱའི་ཆོས་འབྱུང་དག་ལས་བོད་ཟླ་༡༡ཚེས་༢༢ཉིན་ནི་འགྲོ་བའི་མགོན་པོ་ཆོས་རྒྱལ་འཕགས་པའི་འདས་མཆོད་དུ་ངོས་འཛིན་བཞིན་ཡོད་དེ།བོད་ཟླ་བཅུ་གཅིག་པའི་ཚེས་བཅོ་བརྒྱད་བར་ཚོགས་སུ་བྱོན་ཞིང་ཆོས་ཀྱང་གསུངས་ལ།བཅོ་བརྒྱད་དང་བཅུ་དགུ་ཉི་ཤུ་གཅིག་དག་ལ་གཟིམས་ཁང་དུ་བཞུགས།ཉེར་གཉིས་པའི་སྔ་རོལ་དུ་མཆོད་པའི་ཚོགས་རྒྱ་ཆེན་པོ་ཤོམ་གསུངས་ནས་ངོ་མཚར་བའི་ལྟས་དུ་མ་དང་བཅས་ཏེ་མྱ་ངན་ལས་འདས་པ་གསུངས།ཧོར་ཡུལ་གྱི་འཕགས་པའི་དངོས་སློབ་གཅིག་གིས་ཀྱང་བོད་ཟླ་བཅུ་གཅིག་པའི་ཚེས་ཉེར་གཉིས་ལ་སྐུ་གཤེགས་པ་གསུངས་འདུགཨ་མེས་རིན་པོ་ཆེས་མཛད་པའི་རྣམ་ཐར་ལས་སྨལ་ཟླ་བའི་ཚེས་ཉེར་གཉིས་སུ་སིལ་སྙན་གྱི་སྒྲ་དང་བཅས་ཏེ་དགོངས་པ་ཆོས་དབྱིངས་སུ་ཐིམ་པ་གསལ་བོར་འཁོད་ཡོད་པ་ལ་ལྟོས་ན་ཧོར་ཟླ་བཅུ་གཅིག་པའི་ཚེས་ཉེར་གཉིས་ལ་ཡིན་པ་འདྲ་སྣང་།རྒྱ་ནག་གི་ལོ་རྒྱུས་དང་གུང་བསྒྲིག་ན་ཁྲིན་ཆིན་དབྱིན་གྱིས་བརྩམས་པའི་ཆོས་རྒྱལ་འཕགས་པའི་མཛད་རྣམ་ལས་༼༽འདི་འདྲ་འཁོད་འདུག་ཅིང་།དེང་དུས་ས་ཕྱོགས་པ་ཕལ་ཆེ་བས་འདི་བཞིན་དུ་བྱེད་བཞིན་ཡོད་ལ་འདི་ལ་རྒྱབ་བརྟེན་མང་ཆེ་བ་འདྲའོ།འདི་ལ་ཁོ་བོས་དཔྱད་དུ་ཡོད་པ་ཞིག་ལ་དུས་ནམ་ཞིག་ལ་ཆད་སོང་མིན་མི་ཤེས་མོད་ཀུན་མཁྱེན་གྱིས་མཛད་པའི་རྣམ་ཐར་དང་ལམ་འབྲས་ལས་བོད་ཟླ་བཅུ་གཅིག་པ་ཞེས་པའི་གཅིག་དེ་ཆད་སོང་ན་སྙམ་པའི་དོགས་པ་ཞིག་སྐྱེས་བྱུང་ངོ་།།སྤྱི་ནས་ལོ་རྒྱུས་ཟེར་བ་འདི་དགེ་ཆོས་ཀྱིས་གསུངས་པ་བཞིན་ཐག་ཆོད་པོ་ཞིག་ཤེས་དགོས་ཚེ་དེ་དུས་རང་ཉིད་ཡོད་ན་མ་གཏོགས་ཤེས་དཀའ་མོ་རེད།འོན་ཀྱང་དངོས་སློབ་དག་གིས་གསུངས་པ་དེར་དག་ལ་ཡིད་ཆེས་ཆེ་ཤོས་བྱེད་ན་འོས་ཤིང་།མཐོང་བ་བརྒྱུད་པའི་འདས་མཆོད་ལས་དཔག་དགོས་པས་ས་སྐྱ་གོང་དུ་བརྒྱུད་པ་བར་མ་ཆད་པའི་འདས་མཆོད་བོད་ཟླ་བཅུ་གཅིག་པ་ལ་འཚོགས་བཞིན་ཡོད་པས་འདི་ལས་འདའ་ས་མེད་སྙམ།གང་ལྟར་ཁོ་བོས་རྒྱ་གར་གྱི་མ་ཧ་གན་དྷི་ལྟ་བུའི་བོད་ཀྱི་བླ་ཆེན་གྱི་མི་བོ་ཆེ་དེ་ལ་རྗེས་དྲན་ཁྲི་མ་འབུམ་ཞིག་བྱེད་རྒྱུ་ཡིན།ཁྱེད་ཀྱི་རྣམ་ཐར་དང་གསུང་རྩོམ་རྣམས་མཇལ་བཞིན་རྗེས་དྲན་ཞུ།སྙིང་སྟོབས་དང་ཤེས་རབ་དེ་འཚོལ་བཞིན་རྗེས་དྲན་ཞུ་རིགས་པའི་དཔའ་བོ་ལགས།